OpenLLM-France/wikimedia huggingface dataset:
# Camp de criquet

El camp de criquet és la superfície de joc on es practica el criquet i està formada per un camp d'herba circular o ovalat de 137 a 150 m de diàmetre, en el centre de la qual hi ha la pista (pitch, en anglès) que és una franja rectangular d'uns 20 m de llargada i 3 m d'amplada, en la qual se situen els batedors i el llançador. En cada un dels extrems de la pista es troba el wicket que és una estructura d'uns 23 cm d'amplada i uns 70 cm d'alçada formada per tres pals clavats a terra damunt dels quals descansen dos travessers (bails en anglès) d'uns 11 cm de llargada disposats horitzontalment, l'un a continuació de l'altra, que el llançador i els jugadors de camp intenten fer caure, colpejant el wicket amb la pilota per eliminar el batedor.

## El camp

El camp està dividit en dues meitats per una línia imaginària de longitud il·limitada entre el centre dels dos wickets: el camp interior, compresa entre la pista i el camp exterior i el camp exterior de mides variables, comprès entre el camp interior i el límit exterior, en el qual se situen la majoria dels jugadors de camp.

## La pista

La superfície pot tenir característiques diferents que condicionaran la forma en què hi bota la pilota de manera que afectarà el joc i la dinàmica entre el batedor i el llançador. La pista té diverses línies que determinen on els batedors i el llançador poden estar durant el joc. Les línies de de 2,64 m de llargada assenyalen els dos extrems de la pista, al centre de cada una se situa un, les línies frontals d'un mínim de 3,66 m de llargada traçades a 1,22 m per davant de les línies de wicket, paral·lelament a aquestes, que no poden ser superades pel llançador i darrere de les quals els dos batedors han de recolzar el bat per marcar una carrera i les quatre línies laterals d'un mínim de 2,44 m de llargada traçades a cada costat dels, perpendiculars a la línia de wicket i a la línia frontal, que el llançador no pot superar i que marquen els límits dins dels quals pot dirigir la pilota.

## Referències

* ↑ «camp de joc - Vocabulari bàsic del criquet | TERMCAT». [Consulta: 24 novembre 2023].
* ↑ «pista - Vocabulari bàsic del criquet | TERMCAT». [Consulta: 24 novembre 2023].
* ↑ «wicket [en - Vocabulari bàsic del criquet | TERMCAT]». [Consulta: 24 novembre 2023].
* ↑ «travesser - Vocabulari bàsic del criquet | TERMCAT». [Consulta: 24 novembre 2023].
* ↑ «camp interior - Vocabulari bàsic del criquet | TERMCAT». [Consulta: 24 novembre 2023].
* ↑ «camp exterior - Vocabulari bàsic del criquet | TERMCAT». [Consulta: 24 novembre 2023].
* ↑ «línia de wicket [wicket: en - Vocabulari bàsic del criquet | TERMCAT]». [Consulta: 24 novembre 2023].
* ↑ «línia frontal - Vocabulari bàsic del criquet | TERMCAT». [Consulta: 24 novembre 2023].
* ↑ «línia lateral - Vocabulari bàsic del criquet | TERMCAT». [Consulta: 24 novembre 2023].
# Projecte de llei

Un projecte de llei, en termes generals, és la proposta de llei presentada davant l'òrgan legislatiu competent (Congrés o Parlament), i que aquest encara no ha aprovat o ratificat.
La forma, tramitació, aprovació o legitimació per realitzar projectes de llei dependrà de l'ordenament jurídic de cada Estat i, en particular, del que disposa la seva Constitució. De vegades, com a Espanya, es pot fins i tot arribar a diferenciar entre projecte de llei i altres figures afins com la proposició de llei, en funció de l'organisme del qual emana.

## Regulació per països
### Xile

A Xile, els projectes de llei poden tenir el seu origen en el President de la República o ser producte d'una iniciativa d'un membre del Congrés Nacional.
Es denomina "Missatge" al projecte de llei que és una iniciativa del President de la República. La Constitució Política de Xile estableix la iniciativa exclusiva del President de la República respecte de certes matèries. Mentre es diu "Moció" al projecte de llei que té l'origen en una iniciativa dels membres del Congrés. Les mocions no poden ser signades (patrocinades) per més de deu diputats ni per més de cinc senador és.

### Espanya

La Constitució espanyola de 1978 regula el procés d'elaboració de les lleis a l'Estat espanyol i, en particular, les diferents formes d'iniciativa legislativa es recullen en els articles 86-88.
La Constitució espanyola distingeix entre projecte de llei i proposició de llei. La diferència fonamental entre l'una i l'altra rau en l'òrgan que les presenta. En aquest sentit, els projectes de llei són únicament els que són presentats pel Govern. Les proposicions de llei són presentades pel Congrés dels Diputats (art. 87.1), pel Senat (art.87.1), per les assemblees de les CCAA (art.87.2) o per una secció de l'electorat (art.87.3); d'aquesta última iniciativa, se'n diu iniciativa legislativa popular.
El projecte de llei té preferència davant les proposicions de llei. El projecte de llei ha de ser presentat a la mesa del Congrés juntament amb una exposició que justifiqui la llei i els informes corresponents.

## Referències

* ↑ Articles 81-92 de la Constitució espanyola de 1978

## Vegeu també

* Iniciativa legislativa
* Consulta popular
# Sobekhotep I

Sobekhotep I fou el primer faraó de la dinastia XIII. Era fill d'Amenemhet IV de la dinastia XII. Va regnar uns tres anys. El seu nom Horus fou Hor mnx..., el Nebti nb.tj anx nTr.w ('Les dues senyores, el déus viuen'), el seu nom Sa Ra fou Sekhemre Khutawi ('El poder de Ra, protector de les dues terres') i el seu nom de regnat Sobekhotep ('Sobek està satisfet'); és indicat a la llista de reis com a Sekhemre Khutawi Sobekhotep.
Durant el seu regnat, Yakbim Sekhaenre, un senyor local del delta, estranger, va adquirir força poder i va fundar la dinastia XIV a Àvaris. Les expedicions al Sinaí es van aturar potser perquè el camí estava tallat per aquest governant. Després d'un període d'hostilitats, es va consolidar la divisió.
El papir Boulaq 18 de Tebes esmenta el seu visir Ankhu i la seva dona Ay, entre altres dignataris.
Per un error, apareix a la llista del papir com el sobirà 19è, i en col·loca Wegaf com el primer, però està comprovat que és un error, degut segurament a la similitud del noms que precedeixen al títol.

## Referències

* ↑ K.S.B. Ryholt: The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997
* ↑ Darrell D. Baker: The Encyclopedia of the Pharaohs: Volume I – Predynastic to the Twentieth Dynasty 3300–1069 BC, Stacey International, ISBN 978-1-905299-37-9, 2008, p. 443
# Ini (faraó)

Ini o Ani fou un faraó de la dinastia XIII d'Egipte com a successor (i possible fill) de Merneferre Ay.
El seu nom nestu biti fou Merhotepre. El seu nom Sa Ra fou Ini.
El Papir de Torí diu que va regnar dos anys 3 o 4 mesos i 9 dies.

## Referències

* ↑ Schneider, 2002, p. 257.
* ↑ Baker, Darrell D. Encyclopedia of the Pharaohs. Vol. 1: Predynastic to the twentieth dynasty (3300 - 1069 BC) / Darrell D. Baker. Londres: Stacey International, 2008, p. 137. ISBN 978-1-905299-37-9.

## Bibliografia

* Schneider, Thomas. Lexikon der Pharaonen [Lèxic dels faraons] (en alemany). Düsseldorf: Albatros, 2002. ISBN 978-3-491-96053-4.
# Manuel Benito Moliner

Manuel Benito Moliner (Osca, 30 d'abril de 1958 - 8 de gener de 2010) va ser un polític, etnòleg, escriptor i divulgador de la cultura i història aragoneses, membre de l'Institut Aragonès d'Antropologia, de l'Institut d'Estudios Altaragonesos i d'Amics de Serrablo.
També va ser regidor d'Osca el 1991 pel PSOE d'Aragó, encara que després va abandonar el partit per Esquerra Unida. D'ideologia republicana, va ser membre del Cercle Republicà Manolín Abat.

## Obres

* Cuestionario básico para investigación etnográfica en Aragón
* Monesterios de tradición visigótica en la comarca oscense.
* Los cien oscenses del siglo XX.
* 1988: Azara.
* 2008: Álbum de adioses.
* 2009: Orwell en les terres d'Aragó.

## Premis

* 1991: Premi d'Investigació Etnogràfica Santa Cecilia.

## Referències

* 1 2 (castellà) El mundo de la cultura llora al etnólogo y escritor Manuel Benito, en Diario del Alto Aragón.
* ↑ (castellà) Emotivo adiós a Manuel Benito en Diario del Alto Aragón.
* ↑ (castellà) Muere Manuel Benito, exedil socialista del Ayuntamiento de Huesca, en El Periódico de Aragón.
* ↑ Moliner, Manuel Benito. Cuestionario basico para investigacion etnografica en Aragon. Huesca: Instituto de Estudios Altoaragoneses, 1995.
# Nuya

Nuya fou un faraó suposadament de la dinastia XIV de l'antic Egipte, però que no s'ha pogut situar cronològicament amb major precisió que el Segon Període Intermedi. Només es coneix el seu nom, d'origen probablement semític, que apareix en un segell.

## Referències

* ↑ Erik Hornung, Elisabeth Staehelin: Skarabäen und andere Siegelamulette aus Basler Sammlungen, Verlag Phillip von Zabern in Wissenschaftliche Buchgesellschaft (1976), ISBN 978-3805302968, p.218, seal No 140
* ↑ K.S.B. Ryholt: The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997, excerpts available online here.
* ↑ Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, ISBN 978-1-905299-37-9, 2008, p. 287–288
# Neferka, el nen

Neferka, el nen és el nom amb què és conegut, per manca d'altre nom, un faraó de la dinastia VI de l'antic Egipte. Devia governar vers el 2200 aC (cronologia màxima) o 2100 aC (cronologia mínima).
No n'hi ha cap constància arqueològica i el papir de Torí està danyat en aquest punt i no se'n veu el nom. Manethó no l'esmenta. Heròdot recull la història que el faraó (suposadament, Merenre II) fou assassinat pels revoltats. No s'esmenta, però un fill d'aquest, molt jove, devia ser proclamat faraó i, així, els caps dels rebels van assolir el poder, de fet. El perquè del fet que la seva suposada tia i madrastra, Nitokris, estava en relacions amb els assassins de son germà no ho diu, però cal suposar que, donada la seva alta categoria, havia d'estar inclosa en la regència, i potser els caps rebels es disputaven casar-s'hi per quedar legitimats -el que ho aconseguís- com a faraó. Diu Heròdot que Nitokris va convidar els "assassins de son germà" (és de suposar que els assassins de Merenre) i, quan estaven tots reunits, els va fer matar. Cal suposar que després d'això el seu poder, amb el suport dels fidels, fou complet. Segurament, va governar com a regenta, però amb un poder tan gran que apareix amb tots els distintius dels reis, i és la primera dona que és considerada "reina", perquè el seu nom apareix en un cartutx reservat als faraons (a més de ser esmentada pel papir de Torí i per Manethó). Neferka, el nen, podria ser el mateix faraó que pocs anys després apareix amb el nom de Neterkare o Netrikare.

## Referències

* ↑ Jürgen von Beckerath: Handbuch der ägyptischen Königsnamen, Münchner ägyptologische Studien, Heft 84, 11984, 59-60
# Verònica l (Una dona al meu jardí)

Verònica l (Una dona al meu jardí) és una pel·lícula catalana rodada en català del 1989 dirigida per Octavi Martí i Antoni Padrós, en el que va ser el seu tercer llargmetratge. Es va projectar dins la secció Zabaltegi-Nous realitzadors del Festival Internacional de Cinema de Sant Sebastià 1990 però no es va arribar a estrenar en sales. Hi va participar Pau Riba.

## Argument

Relectura del mite de Pigmalió on Sergi, que idealitza les estrelles de Hollywood, és salvat per la germana bessona de la dona que admira.

## Repartiment

* Blai Llopis
* Francesca Piñón
* Carles Martínez

## Referències

* ↑ Verònica l (Una dona al meu jardí) a esadir.cat
* ↑ Antoni Padród, el eterno "underground" catalán, tienta el cine comercial con "Sombras nada más", El Correo Catalán, al repositori de la Filmoteca de Catalunya
* ↑ El filón negro y el Ford de «Innisfree», ABC, 25 de setembre de 1990
* ↑ Verònica l (Una dona al meu jardí) al web del Festival
* ↑ Pau Riba, el més gran iconoclasta de la cançó catalana (II)
* ↑ Verònica l (Una dona al meu jardí) a El Mundo Deportivo
# PakSAT-MM1

El PakSAT-MM1 és un satèl·lit de comunicació pakistanès llançat el 30 de maig de 2024. La missió es va dur a terme de manera conjunta per la Comissió de Recerca de l'Espai i l'Atmosfera Superior (SUPARCO) i la Corporació de Ciència i Tecnologia Aeroespacial de la Xina. El satèl·lit es va enlairar des del Centre espacial de Xinchang. El 18 de setembre de 2024, la ministra d'estat de Tecnologia de la Informació i Telecomunicacions, Shaza Fatima Khawaja, va anunciar que el satèl·lit havia completat amb èxit les proves i que ja havia entrat en funcionament.

## Nom

La designació original del satèl·lit era PakSAT-MM1R, però va canviar just abans del llançament per PakSAT-MM1.
El satèl·lit va ser posat en òrbita pel coet LM-3B.

## Especificacions

El satèl·lit va ser desenvolupat per l'Acadèmia de Tecnologia Espacial de la Xina, una subsidiària de CASC. Es basa en la plataforma de satèl·lit DFH-4E, amb una massa d'enlairament de 5.400 kg, i està equipat amb 9 antenes i 48 transponedors de bandes C, Ku, Ka i L. És capaç de millorar les comunicacions regionals. El satèl·lit orbitarà la ranura de 38,2°E, tot cobrint el Pakistan, parts de l'oceà Índic, Orient Mitjà, Àfrica oriental i parts d'Europa, amb una vida útil de 15 anys.

## Referències

* ↑ «PAKSAT MM-1: Pakistan set to launch second satellite into space», 29-05-2024.
* ↑ «Pakistan's second communication satellite PAKSAT MM-1 launched into space», 30-05-2024.
* ↑ «Suparco to launch satellite mission 'PAKSAT MM1' on 30th», 27-05-2024.
* ↑ «Pakistan launches another modern communication satellite into space».
* ↑ «Pakistan’s first multi-mission satellite, PAKSAT-MM1, becomes operational». tribune.com.pk. [Consulta: 24 setembre 2024].
* ↑ «CGWIC Successfully Launches PAKSAT-MM1 by LM-3B Launch Vehicle», 30-05-2024.
* ↑ «PakSAT-MM 1» (en anglès). Gunter's Space Page. [Consulta: 3 agost 2024].
* ↑ «PAKSAT-MM1 – PAKSAT International» (en anglès americà). [Consulta: 3 agost 2024].
# George Buckley

George John Buckley (Clapton, Londres, 20 de maig de 1875 – Shanklin, illa de Wight, 14 de febrer de 1955) va ser un jugador de criquet anglès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de criquet a XII, com a integrant de l'equip britànic.

## Referències

* ↑ «George Buckley Olympic Results». sports-reference.com. Arxivat de l'original el 16 de novembre 2012. [Consulta: 22 setembre 2015].
* ↑ Resultat de la final Olímpica
* ↑ Profiles of the British players at the 1900 Olympics
# Harry Corner

Harry Richard Corner (Taunton, Somerset, 9 de juliol de 1874 – Radyr, Glamorgan, Gal·les, 7 de juny de 1938) va ser un jugador de criquet anglès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de Criquet a XII com a integrant de l'equip britànic.

## Referències

* ↑ «Harry Corner Olympic Results». sports-reference.com. Arxivat de l'original el 16 de novembre 2012. [Consulta: 22 setembre 2015].
* ↑ Resultat de la final Olímpica
* ↑ Profiles of the British players at the 1900 Olympics
# Alfred Schneidau

Alfred John Schneidau (Camden, Londres, 5 de febrer de 1867 – Finchley, Londres, 24 de gener de 1940) va ser un futbolista i jugador de criquet anglès, que va competir a finals del segle xix i primers de xx. El 1900 va prendre part en els Jocs Olímpics de París, on guanyà la medalla de plata en la competició de Criquet a XII com a integrant de l'equip francès.
De jove havia jugat de porter en diversos equips de Londres, entre ells el Fulham F.C..

## Referències

* ↑ En algunes fonts és citat com a Arthur John Schneidau
* 1 2 «Alfred John Schneidau Olympic Results». sports-reference.com. Arxivat de l'original el 4 de març 2010. [Consulta: 24 setembre 2015].
* ↑ Resultat de la final Olímpica
# Tallinna Jalgpalli Klubi

El Tallinna Jalgpalli Klubi fou un club de futbol estonià de la ciutat de Tallinn.

## Història

Va ser fundat l'any 1921, desapareixent el 1941. Renasqué breument el 1991. El 4 de gener de 2008 es fusionà amb SK Legion Tallinn formant el Tallinna JK Legion. Fou un dels clubs de futbol estonians més destacats anteriors a la segona guerra mundial, amb 2 lligues i 2 copes nacionals.

## Escut i colors

Després de la seva fundació el 1921, el TJK jugà amb samarreta blanca i pantaló negre, però aviat adoptà el color verd. Una possible teoria sobre l'origen del color verd diu que aquest fou escollit en referència a la herba del seu estadi, doncs el TJK fou el primer club en disposar d'un estadi amb gespa.
L'escut fou creat per l'artista Jungberg i representava un lleó , animal que també apareix a l'Escut d'Estònia. A partir dels anys 1990s, el nou club començà a jugar amb uniforme blau.
* 1921–1941
* Equip el 1928
* Estadi el 1926

## Palmarès

* Lliga estoniana de futbol: (2)
** 1926, 1928
* Copa estoniana de futbol: (2)
** 1939, 1940

## Futbolistes destacats

* Eduard Ellman-Eelma, internacional amb Estònia
* Dmitri Kruglov, internacional amb Estònia
* Konstantin Vassiljev, internacional amb Estònia
* Tarmo Kink, internacional amb Estònia

## Referències

* ↑ «Eile taasasutati Tallinna Jalgpalliklubi». Päevaleht, 07-01-1992.
* ↑ «Estonia - List of Champions». rsssf.com. [Consulta: 9 abril 2017].
* ↑ «Estonia - List of Cup Winners». rsssf.com. [Consulta: 9 abril 2017].
# The Prince of Tennis

The Prince of Tennis (テニスの王子様, Tenisu no Ōjisama) és un manga i anime japonès de Konomi Takeshi, que narra la història d'un adolescent prodigi del tennis. Aquesta sèrie és una de les més populars del Japó, amb més de 40 volums venuts al país, i més de cinquanta arreu del món.
El manga fou publicat en la revista Weekly Shonen Jump al Japó i fou llicenciat per VIZ Media als Estats Units. En el rànquing publicat per TV Asahi dels millors 100 animes de 2006 (sobre la base d'una enquesta online realitzada al Japó), la sèrie fou elegida en vuitena posició.
Si bé el mes de març del 2008 The Prince of Tennis finalitzà en la revista Shōnen Jump després de nou anys, no va ser definitiu. Al número de desembre (publicat el 4 de novembre del 2008) de la revista de Shueisha, Jump Square anuncià que Takeshi Konomi començava un nou manga de The Prince of Tennis en el número d'abril de 2009 de la revista. El manga seguia una nova història amb els mateixos personatges, segons l'anunci, tota la història fins al moment havia estat un "pròleg" i que a partir d'aquell moment "començarà una nova llegenda per a Ryoma i els altres". També s'anuncià una continuació de la sèrie.
Jump Square també anuncià la publicació de Hōkago no Ōji-sama (El príncep després de l'escola), títol que en un primer moment es creia que duria la nova sèrie, un homenatge al manga que eixirà en la revista també de desembre del 2008. Aquest especial inclourà un pòster, informació sobre la nova sèrie, articles de The Prince of Tennis i un concurs en el qual es poden aconseguir entrades per al seu musical.

## Història

Ryoma Echizen és un xic de 12 anys, bastant presumit i que no té molt bones relacions personals amb els altres.
Vivia amb tota la seua família als Estats Units, però després d'arribar al Japó, terra natal del seu pare, ha d'adaptar-se a la seua nova vida en l'institut Seishun Gakuen (o dita també com Seigaku), en el qual s'apunta al Club de tennis. A partir d'aquest moment, tota sort d'aventures canviaran la vida del xic, al costat dels seus companys d'equip i molts altres personatges d'equips rivals que intentaran, amb millor o pitjor fortuna, robar-li el títol de "Príncep del Tennis", pel seu més que demostrada gran habilitat en aquest esport.
Durant la sèrie es mostra com Echizen busca seguir i superar els passos del seu pare, qui fou un jugador professional retirat del Japó.

## Referències

* 1 2 «Japan's Shonen Jump Ends Prince of Tennis, Muhyo & Roji», 03-03-2008. [Consulta: 4 maig 2019].
* ↑ «新テニスの王子様 ： 女性人気の秘密 キャラにチョコ7000個、「テニミュ」は120万人動員» (en japonès). Mainichi Shimbun Digital, 15-01-2012. Arxivat de l'original el 2013-11-04. [Consulta: 28 novembre 2013].
# Gaston Aumoitte

Gaston Achille Louis Aumoitte (Hanoi, Vietnam, 19 de desembre de 1884 – Sainte-Foy-la-Grande, Gironda, 30 de desembre de 1957) va ser un jugador de croquet francès, que va competir a finals del segle xix i primers de xx. El 1900 va prendre part en els Jocs Olímpics de París, on guanyà dues medalles d'or en la competició de croquet, en les proves individuals a una bola i dobles.

## Referències

* ↑ «Gaston Aumoitte Olympic Results». sports-reference.com. Arxivat de l'original el 17 d'abril 2020. [Consulta: 24 setembre 2015].
# Joel Roth

Joel Roth (8 de gener de 1999) és un esportista suís que competeix en ciclisme de muntanya en la disciplina de cross-country.
Va guanyar dues medalles d'or en el Campionat Mundial de Ciclisme de Muntanya, en els anys 2017 i 2019, i dues medalles d'or en el Campionat Europeu de Ciclisme de Muntanya, en els anys 2017 i 2019.

## Palmarès internacional

Campionat Mundial :
| Any | Lloc | Medalla | Competició |
| 2017 | Cairns ( Austràlia) | 1 | Cross-country per relleus |
| 2019 | Mont-Sainte-Anne ( Canadà) | 1 | Cross-country per relleus |
| Campionat Europeu ||||
| Any | Lloc | Medalla | Competició |
| 2017 | Darfo Boario ( Itàlia) | 1 | Cross-country per relleus |
| 2019 | Brno ( Txèquia) | 1 | Cross-country per relleus |

## Referències

* ↑ «Ciclismo de montaña - Joel Roth (Suiza)». [Consulta: 12 desembre 2021].
* ↑ Archives, Cycling. «Joel Roth» (en anglès). [Consulta: 12 desembre 2021].
# Bridgitte Hartley

Bridgitte Ellen Hartley (Sandton, 14 de juliol de 1983) és una esportista sud-africana que va competir en piragüisme en la modalitat d'aigües tranquil·les.
Va participar en els Jocs Olímpics de Londres 2012, obtenint una medalla de bronze en la prova de K1 500 m. Va guanyar 2 medalles de bronze al Campionat Mundial de Piragüisme, en els anys 2009 i 2014.

## Palmarès internacional

Jocs Olímpics :
| Any | Lloc | Medalla | Competició |
| 2012 | Londres ( Regne Unit) | 3 | K1 500 m |
| Campionat Mundial ||||
| Any | Lloc | Medalla | Competició |
| 2009 | Dartmouth ( Canadà) | 3 | K1 1000 m |
| 2014 | Moscou ( Rússia) | 3 | K1 500 m |

## Referències

* ↑ «Bridgitte Hartley» Arxivat 2012-10-21 a Wayback Machine. en Sports-reference.com (SR/Olympic Sports) (en anglès).
* ↑ «Bridgitte Hartley» en Canoeresults.eu (en anglès).

## Enllaços externs

* Canoe09.ca profile